**Išrašas**

**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2022-04-27 Nr. TAR-51

 Posėdžio data – 2022 m. balandžio 26 d.

 Pradžia – 13.00 val. (nuotoliniu būdu)

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

3. SVARSTYTA. Leidimas nuomotis transporto priemones.

Pranešėjas – E. Simokaitis. Sako, kad šis sprendimo projektas teikiamas, siekiant gauti Klaipėdos miesto savivaldybės tarybos leidimą Klaipėdos miesto savivaldybės administracijai nuomotis pagal veiklos nuomos sutartis 4 lengvuosius automobilius.

A. Velykienė siūlo komiteto vardu pateikti prašymą Savivaldybės administracijai, kad ši pasižiūrėtų ar nėra dubliuojamos išlaidos, kadangi meras 1 automobilį nuomojasi iš kanceliarinių išlaidų (kaip tarybos narys) ir dar važinėja tarnybiniu automobiliu. A. Velykienė prašo Savivaldybės administracijos atkreipti dėmesį ir pateikti informaciją, iki Tarybos posėdžio (prie medžiagos), kaip meras vienu metu naudoja du automobilius ir už du automobilius mokama veiklos nuoma iš Savivaldybės biudžeto.

NUTARTA:

3.1. Pritarti pateiktam sprendimo projektui (bendru sutarimu).

3.2. Prašyti Savivaldybės administracijos pateikti informaciją, iki tarybos posėdžio, kaip meras vienu metu naudoja du automobilius ir už abu automobilius mokama veiklos nuoma iš Savivaldybės biudžeto.

Posėdžio pirmininkas Kazys Bagdonas

Posėdžio sekretorė Lietutė Demidova